અમદાવાદમાં ASIના 52 મોન્યુમેન્ટ્સ છે જેમાંથી 28 માં પ્રવેશ નિષેધ છે. આવી જગ્યાએ ગેરકાયદેસર પગપેસારો કરીને આ સ્મારકોની સુંદરતાને બગાડી રહેલા લોકો સામે ASI પગલા ભરવા સક્રિય થયું છે. કેટલીક જગ્યાએ સમયાંતરે સ્મારકોમાં ફેરફાર પણ કરવામાં આવી રહ્યા છે. જેમ કે, જામી મસ્જિદ, મુહાફિઝ ખાન મસ્જિદ, હૈબત ખાન મસ્જિદ વગેરેમાં વપરાયેલા પરંપરાગત લાલ પથ્થરને માર્બલથી રિપ્લેસ કરી દેવામાં આવ્યા છે. ગુજરાત સ્ટેટ હેરિટેજ કન્ઝર્વેશન કમિટીના ચેરમેન પી.કે ઘોષે જણાવ્યું કે, જે લોકોએ હેરિટેજ સાઈટ્સમાં પગપેસારો કર્યો છે તેમની સાથે બહુ સંભાળીને કામ લેવુ પડે તેવું છે. આ કોમ સાથે સતત વાર્તાલાપ કરીને લાંબાગાળાનો ઉકેલ શોધવાની કોશિશ થવી જોઈએ.